วันนี้ฝนตกค่อนข้างหนักที่ชะอำ จะไปหาร้านอาหารแถวริมทะเลก็น่าจะกินไม่สะดวก จึงได้เปลี่ยนแผนมาหากินแถวตลาดชะอำแทน ขับรถวนไปมาจึงสรุปว่าหาอะไรที่กินสะดวกและรวดเร็ว จึงเข้าร้านนี้แล้วกัน เนื่องจากหิวมาก ร้านป้าเปรม ก๋วยเตี๋ยวปลา

ที่ตั้ง: ร้านป้าเปรมตั้งที่ถนนราษฎรพลี หรือถนนที่เข้าตลาดชะอำ เลี้ยวซ้ายมาจากแยกการไฟฟ้า มาประมาณ 100 เมตร จะเห็นร้าน (ร้านอยู่เยื้องๆกับร้านนำจิตต ก๋วนเตี๋ยวหน่อไม้ฝรั่ง)

บรรยากาศ: ร้านเป็นร้านคูหาเดี่ยว เป็นห้องเล็กๆ ไม่มีแอร์ เลยค่อนข้างอบอ้าวนิดนึง มีโต๊ะประมาณ 8 โต๊ะ 

การบริการ: เจ้าของร้านบริการเอง อาหารได้เร็ว

เมนู: รายการอาหารที่สั่งไปก็จะมี
- ก๋วยเตี๋ยวต้มยำหมู ปรุงรสต้มยำมาได้พอดี ก็อร่อยนะ แต่รู้สึกจะหนักผงชูรสไปหน่อย (รู้สึกหลังกินเสร็จลิ้นชาเลย ^_^)
- ก๋วยเตี๋ยวปลา อันนี้เป็นเมนูแนะนำของร้าน น้ำซุปก็โอเค ลูกชิ้นปลาไม่คาว
- เย็นตาโฟ ก็อร่อยเหมือนทั่วๆไป 
- ข้าวหมูทอด อันนี้ไม่ได้ชิม

ราคา: ราคาของอาหารก็ตกในช่วง จานละ 30-40 บาท ก็เป็นราคาที่อิ่มได้ในราคาเบาๆ ปริมาณรสชาติก็ถือว่าคุ้มค่ากับราคาอยู่

การบริการ ☆☆☆
คุณภาพ ☆☆
รสชาติ ☆☆☆
คุ้มค่า ☆☆☆
ภาพรวม ☆☆☆

สรุปภาพรวมก็เป็นร้านนึงที่แก้หิวได้ ร้านนึง ไม่ถึงกับดี แต่ก็ไม่แย่